# Bannieloù aroueziañ war vor

Kod Etrebroadel an Arouezioù (ICS / International Code of Signals) a reer eus ur reizhiad arouezioù hag a ro tro da forzh pe vag er bed da eskemm kemennadennoù gant forzh pe lestr all. E miz Gwengolo 1965 e voe degemeret en Aozadur ar Broadoù Unanet gant an IMCO/OMCI (Inter-Governmental Maritime Consultative Organization/Organisation Maritime Consultative Intergouvernementale).
Savet eo diwar 26 arouez al lizherenneg latin hag an dek sifr eus 0 da 9. Gitonioù eo al lizherennoù A ha B, bannieloù al lizherennoù C betek Z ; bannieloù dibar a anver seizennoù e yezh ar voraerion eo ar sifroù. Ouzhpenn ar 36 arouez-se ez eus 4 all, tric'hornek o stumm, hag a dalvez da addiskouez un arouez kent pa ne vez ket a-walc'h ag arouezioù e bourzh.
Meur a zoare zo da implijout an arouezioù :
* a lizherenn da lizherenn evit digejañ ur giminiadezh ;
* dre ster etrebroadel pep arouez ;
* dre vodañ arouezioù da stummañ ur ster etrebroadel anavezet gant pep lestr a-drugarez d'un teuliad hag a chom e bourzh — ar SHOM 32 eo evit Breizh ha Bro-C'hall.
Ouzh un driñs e vez diskouezet an arouezioù, eus al laez d'an traoñ en ul lezel lec'h evit un arouez etre pep ger.

## Kod al lizherennoù ha talvoudegezh

Ouzhpenn aroueziañ ul lizherenn dre ziskouez e vez anvet pep banniel hervez kod an nijerezh trevourel, bet termenet gant an ICAO||OACI (International Civil Aviation Organization||Organisation de l'Aviation Civile Internationale). Pep banniel a zoug ur gemennadenn dispar, pa ne vez ket savet en e unan pe vodet gant unan arall.
* Dindan pep banniel emañ al lizherenn e lizherenneg Morse.
| A | ALFA | • — | « Splujer dindan vor ; chomit a-vaez ha mordoit gorrek. » |
| B | BRAVO | — ••• | « O kargañ, o tiskargañ pe o tougen danvez dañjerus. » |
| C | CHARLIE | — • — • | 1. « Ya. » 2. « Diogelus e oa ar gemennadenn gent. » |
| D | DELTA | — • • | « Chomit a-vaez din, diaes eo din leviata. » |
| E | ECHO | • | « Kemmet ma fenn, emaon o tont war stribourzh. » |
| F | FOXTROT | • • — • | « Distur emaon ; deuit e darempred ganin. » |
| G | GOLF | — — • | 1. « Ul loman am eus ezhomm. » 2. Pesketa : « Emaon o c’horren ma rouedoù. » |
| H | HOTEL | • • • • | « Loman e bourzh. » |
| I | INDIA | • • | « Kemmet ma fenn, emaon o tont war vabourzh. » |
| J | JULIET | • — — — | 1. « Chomit a-vaez ; tan-gwall e bourzh ha danvez dañjerus ganin. » 2. « Danvez dañjerus o fuañ. » |
| K | KILO | — • — | 1. « Fellout a ra din mont e darempred ganeoc’h. » 2. « Komzit. » |
| L | LIMA | • — • • | 1. « Chomit a-sav diouzhtu. » 2. Er porzh : « Lestr e dale-porzhiañ. » |
| M | MIKE | — — | « Paouezet eo ma bag ha n’he deus ket a herr ken. » |
| N | NOVEMBER | — • | 1. « Nann. » 2. « Nac'hus e oa ar gemennadenn gent. » |
| O | OSCAR | — — — | « Un den er mor. » |
| P | PAPA | • — — • | 1. Er porzh : « An holl dud da vont e bourzh, ret d'ar vag mont kuit. 2. War vor, pesketa : « Sac’het eo ma rouedoù. » 3. War vor, dre son: « Ul loman am eus ezhomm. » |
| Q | QUÉBEC | — — • — | « Salv eo ma bag, goulenn a ran gwir da dremen. » |
| R | ROMEO | • — • | – Arouez argerzhadur - Ne vez ket implijet en e unan – |
| S | SIERRA | • • • | « War-souz emaon. » |
| T | TANGO | — | Pesketa : « Chomit a-vaez, emaon o pesketa a-zaou. » |
| U | UNIFORM | • • — | « Emaoc’h o vont war goll. » |
| V | VICTOR | • • • — | « Sikour am eus ezhomm. » |
| W | WHISKEY | • — — | « Ur mezeg am eus ezhomm. » |
| X | X-RAY | — • • — | « Paouezit da embreger ha taolit pled da 'm arouezioù. » |
| Y | YANKEE | — • — — | « Emañ ma eor o stlejañ. » |
| Z | ZULU | — — • • | 1. « Ur ramoker am eus ezhomm 2. Pesketa : « Emaon o teuler ma rouedoù. » |

### Arouezioù div lizherenn enno

Kemennadennoù resis a c'heller kas dre implijout 2 lizherenn ; kantadoù anezho zo er SHOM 32, pa glasker plediñ gant kement darvoudenn hag a c'hellje c'horvezout pa vezer o verdeiñ. Setu amañ un nebeud anezho.
| AC | « Dilezel a ran ma lestr. » |
| BR | « Goulenn a ran ur viñsaskell diwar vall. » |
| CL | « Kinniget em eus sikour, met nac'het eo bet.» |
| DX | « Emaon o vont d'ar strad. » |
| EP | « N'ho kwelan mui. » |
| FO | « Chom a rin en o kichen. » |
| GZ | « An holl dudzo bet saveteet. » |
| HD | « Ha gallout a ran treuzkas an dud saveteet d'ho pourzh ?. » |
| IO | « Ne'm eus splujer ebet. » |
| JK | « Emaon sko er gourlen. » |
| KC | « Liñvet eo ma stradoù. » |
| LI | « Buanaat a ran. » |
| MY | « Dañjerus eo chom a-sav. » |
| NH | « E-maez pep dañjer emaoc'h. » |
| OI | « Ne'm eus radar ebet. » |
| PQ | « Kit tostoc'h d'an aod. » |
| QU | « Berzet eo eoriañ. » |
| RL | « Lazhit hoc'h ijinoù diouzhtu. » |
| SD | « N'on ket prest da vont kuit. » |
| TH | « Merdeit gant evezh. Emaoc'h o trivañ war-du ma rouedoù. » |
| UQ | « Gortozit a-vaez d'ar porzh. » |
| VO | « Ha skorn zo bet war ho hent ? » |
| WL | « Ar skorndorrer a baouez da labourat e-pad an nozvezh. » |
| XP | « Emaon difiñv en ul latar stank. » |
| YM | « Piv zo ouzh ma gervel ?. » |
| ZE | « Deuit da hed arouezioù gweledel. » |

## Kod ar sifroù

Seizennoù int, evit o diforc'hañ diouzh gitonoù ha bannieloù al lizherennoù.
| 0 | NADAZERO |
| 1 | UNAONE |
| 2 | BISSOTWO |
| 3 | TERRATHREE |
| 4 | KARTEFOUR |
| 5 | PANTAFIVE |
| 6 | SOXISIX |
| 7 | SETTESEVEN |
| 8 | OKTOEIGHT |
| 9 | NOVENINE |
| ZE0 : en izelvroeg | ZE5 : en italianeg |
| ZE1 : e saozneg | ZE6 : e japaneg |
| ZE2 : e galleg | ZE7 : e norvegeg |
| ZE3 : en alamaneg | ZE8 : e ruseg |
| ZE4 : e gresianeg | ZE9 : e spagnoleg |

## Bannieloù erlerc'hiañ

Pa ne vez nemet ur rumm arouezioù e bourzh ne c'heller ket diskouez meur a wech an hevelep banniel en ur bomm ; gant banielloù erlerc'hiañ e reer neuze.
Bannieloù erlerc'hiañ :
| Erlerc'hier 1 | Evit addiskouez ar banniel kentañ. |
| Erlerc'hier 2 | Evit addiskouez an eil banniel. |
| Erlerc'hier 3 | Evit addiskouez an trede banniel. |
| Erlerc'hier 4 | Evit addiskouez ar pevare banniel. |
Skouerioù :
| SN1M | « SNSM » |
| TRUM4 | « TRUMM » |
| NA13 | « NANN » |
| BAR32D | « BARRAD » |

## Kod AFNA

Ouzhpenn lizherenneg etrebroadel an arhentañ mor e ra AFNA gant ar c'hod ATP 1A (Allied Tactical Publication n°1-A) evit pellgehentiñ etre listri-brezel. A-wechoù e vez feurmet pe zeoget listri gant AFNA ; dre ma 'z eo ATP 1A ur c'hod dangel evit an difenn e rank al listri brezel pellgentiñ gant al listri all dre ar c'hod etrebroadel. Ur seizenn arbennik, anvet « seizenn ar c'hod » – Answer e saozneg – a vez gorreet kent ar gemennadenn neuze, evit merkañ e rank bout lennet e SHOM 32 e-lec'h ATP 1A.
| ANS | Answer « Respont » / Code « Kod » |
| 0 |
| 1 |
| 2 |
| 3 |
| 4 |
| 5 |
| 6 |
| 7 |
| 8 |
| 9 |
| CORPEN | « Hent kemmet » |
| DESIG | Designation « Dezanvadur » |
| DIV | Division « Rann » |
| EMERG | Emergency « Mall » |
| FLOTILA | Group « Strollad / Flodilh. » |
| FORM | Formation « Furmadur. » |
| INT | Interrogation « Goulenn » |
| NEGAT | Negative « Nann » |
| PORT | Port « Babourzh » |
| PREP | Prepare « Prientit » |
| SCREEN | Screen « Skramm » |
| SPEED | Speed « Tizh. » |
| SQUAD | Squadron « Skouadrenn » |
| STATION | Station « Arsav » |
| STBD | Starboard « Tribourzh » |
| SUBDIV | Subdivision « Isrann » |
| TURN | Turn « Troit » |

## Notennoù

* ↑ Adanvet IMO/OMI (International Maritime Organization/Organisation Maritime Internationale) e 1982.
* ↑ (fr) SHOM 32
* ↑ Ne c'hall al lizherenn-mañ bout kaset nemet dre ziskouez pe dre son ; ret eo implijout an arouez « NO » evit e gas dre vouezh pe dre skingomz.